**Ministru kabineta noteikumu projekta**

### “Grozījumi Ministru kabineta 2003. gada 29.aprīļa noteikumos Nr.236 “Aizsardzības ministrijas nolikums”” sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) |  |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2003. gada 29.aprīļa noteikumos Nr.236 "Aizsardzības ministrijas nolikums” (turpmāk – projekts) ir izstrādāts pēc Aizsardzības ministrijas iniciatīvas un ņemot vērā Ministru kabineta 2020.gada 13.oktobra rīkojumu Nr. 605 “Par konceptuālo ziņojumu “Par Valsts aizsardzības militāro objektu un iepirkumu centra strukturālu reorganizāciju un par materiāltehnisko līdzekļu centra – Valsts aizsardzības loģistikas un iepirkumu centrs – izveidi”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2003.gada 29.aprīļa noteikumu Nr.236 “Aizsardzības ministrijas nolikums” (turpmāk – noteikumi) 25.3. apakšpunktā noteikts, ka Aizsardzības ministrijas padotībā ir Valsts aizsardzības militāro objektu un iepirkumu centrs.  Ar 2020.gada 13.oktobra Ministru kabineta rīkojumu Nr.605 “Par konceptuālo ziņojumu "Par Valsts aizsardzības militāro objektu un iepirkumu centra strukturālu reorganizāciju un par materiāltehnisko līdzekļu centra - Valsts aizsardzības loģistikas un iepirkumu centrs - izveidi" nolemts:  1. Atbalstīt konceptuālajā ziņojumā "Par Valsts aizsardzības militāro objektu un iepirkumu centra strukturālu reorganizāciju un par materiāltehnisko līdzekļu centra - Valsts aizsardzības loģistikas un iepirkumu centrs - izveidi" ietverto risinājumu.  2. Saskaņā ar [Valsts pārvaldes iekārtas likuma](https://likumi.lv/ta/id/63545-valsts-parvaldes-iekartas-likums) [15. panta](https://likumi.lv/ta/id/63545-valsts-parvaldes-iekartas-likums#p15) pirmo daļu ar 2021. gada 1. janvāri izveidot aizsardzības ministra pakļautībā esošu tiešās pārvaldes iestādi - Valsts aizsardzības loģistikas un iepirkumu centru.  Ņemot vērā iepriekš minēto, nepieciešams papildināt noteikumus ar 25.6. apakšpunktu:  “25.6. Valsts aizsardzības loģistikas un iepirkumu centrs.”  Ministru kabineta noteikumu projekts "Valsts aizsardzības loģistikas un iepirkumu centra nolikums" un“Grozījumi Ministru kabineta 2009. gada 15. decembra noteikumos Nr. 1418 "Valsts aizsardzības militāro objektu un iepirkumu centra nolikums" izsludināti Valsts sekretāru sanāksmē 2020.gada 22.oktobrī un paredzēts, ka stāsies spēkā 2021.gada 1.janvārī, līdz ar to arī noteikumu 25.6.punkts stājas spēkā 2021. gada 1. janvārī.  Vienlaicīgi redakcionāli tiek grozīts noteikumu 5.15.4 apakšpunkts par militārā žurnāla “Tēvijas sargs” izdošanu, kurš no papīra formāta pārveidots par elektronisku, veidojot un uzturot publiski pieejamu tīmekļa vietni [www.sargs.lv](http://www.sargs.lv).  Ņemot vērā iepriekš minēto, 5.15.4 apakšpunkts tiek grozīts un izteikts jaunā redakcijā:  “5.15.4. veido un uztur tīmekļa vietni www.sargs.lv un nodrošina tai publisku pieejamību;”. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Valsts aizsardzības militāro objektu un iepirkumu centrs, Valsts aizsardzības loģistikas un iepirkumu centrs. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsardzības ministrija, Nacionālie bruņotie spēki, Valsts aizsardzības militāro objektu un iepirkumu centrs |
| 2. | Tiesiskā regulējuma ietekme uz tautsaimniecību un administratīvo slogu | Projekta izpilde tiks realizēta esošo pārvaldes funkciju ietvaros, administratīvais slogs nepalielināsies. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts aizsardzības militāro objektu un iepirkumu centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts aizsardzības militāro objektu un iepirkumu centrs tiek reorganizēts, atdalot daļu funkciju, tās nododot Valsts aizsardzības loģistikas un iepirkumu centram. |
| 3. | Cita informācija | Nav |

Iesniedzējs:

Ministru prezidenta biedrs,

aizsardzības ministrs  A.Pabriks

Vīza: Valsts sekretāra p.i.: M.Paškēvičs

Daiga Ceiziņa,67335244

[Daiga.Ceiziņa@mod.gov.lv](mailto:Daiga.Ceiziņa@mod.gov.lv)